รวบรวมโดยนางสาวยุวดี สุขสุเสียง

ฝ่ายประสานงานการวิจัย

**ข้อสังเกตจากคณะกรรมการเฉพาะกิจเพื่อให้สามารถเขียนระเบียบวิธีวิจัยได้อย่างชัดเจน**

โดยขอให้ผู้วิจัยเขียนขั้นตอนการดำเนินการวิจัยให้เห็นกิจกรรมอย่างละเอียดเพื่อง่ายต่อการเขียนของบประมาณ ซึ่งประกอบด้วยหัวข้อหลัก ดังตัวอย่างต่อไปนี้

1) ประชากรและกลุ่มตัวอย่าง

 1.1) ประชากรขอให้อธิบายว่าประชากรที่เป็นเอกสารที่นำมาใช้วิเคราะห์ประกอบด้วยอะไรบ้าง (ถ้ามี) ประชากรที่ใช้สำหรับสอบถามคือใคร (ถ้ามี) จำนวนเท่าใด ประชากรที่ใช้สำหรับสัมภาษณ์คือใคร (ถ้ามี) จำนวนเท่าใด ประชากรที่ใช้สนทนากลุ่ม (ถ้ามี) ประกอบด้วยใครบ้าง และจำนวนเท่าใด

 1.2) กลุ่มตัวอย่างที่เป็นเอกสารที่นำมาใช้วิเคราะห์ประกอบด้วยอะไรบ้าง (ถ้ามี) กลุ่มตัวอย่างที่ใช้สำหรับสอบถามคือใคร (ถ้ามี) จำนวนเท่าใด กลุ่มตัวอย่างที่ใช้สำหรับสัมภาษณ์คือใคร (ถ้ามี) จำนวนเท่าใด กลุ่มตัวอย่างที่ใช้สนทนากลุ่ม (ถ้ามี) ประกอบด้วยใครบ้าง และจำนวนเท่าใด

 1.2.1) กลุ่มตัวอย่างมีขนาดตัวอย่างเท่าใด คำนวณขนาดตัวอย่างจากอะไร และการได้มาซึ่งกลุ่มตัวอย่างทำอย่างไร

 2) เครื่องมือการวิจัย ขอให้ระบุว่าประกอบด้วยเครื่องมืออะไรบ้าง เช่น แบบสอบถามใช้เก็บรวบรวมข้อมูลเชิงปริมาณ สอบถามด้วยประเด็นใดบ้าง แบบสัมภาษณ์ใช้เก็บรวบรวมข้อมูลเชิงคุณภาพ สัมภาษณ์ในประเด็นใดบ้าง แบบบันทึกเอกสาร (ถ้ามี) ใช้เก็บรวบรวมข้อมูลจากเอกสารประเด็นใดบ้าง

3) การเก็บรวบรวมข้อมูล ขอให้ระบุว่าเก็บข้อมูลอะไร กับใคร และด้วยเครื่องมืออะไร

4) การวิเคราะห์ข้อมูล ขอให้อธิบายว่าข้อมูลที่ได้จากแบบสอบถามมีการวิเคราะห์ข้อมูลอย่างไร มีการใช้สถิติในการวิเคราะห์ข้อมูลหรือไม่ ได้แก่อะไร ข้อมูลที่ได้จากการสัมภาษณ์วิเคราะห์ข้อมูลด้วยวิธีใด อย่างไร มีหลักการสำคัญอะไรบ้าง

**อื่น ๆ**

 - ขอให้ปรับรูปแบบการเขียนข้อเสนอโครงการให้เป็นไปตามแบบฟอร์ม สวพ. 01 ซึ่งสามารถดาวน์โหลดที่ (http://www.stou.ac.th/สถาบันวิจัยและพัฒนา/เลือกทุนวิจัย/เลือกทุนวิจัยรัตนโกสินทร์สมโภช 200 ปี และแบบฟอร์ม สวพ. 01)

 - ขอให้ผู้วิจัยปรับแก้ข้อ 15. แผนการดำเนินงานตลอดโครงการ โดยขอให้แบ่งออกเป็น 2 ข้อย่อย คือ

ข้อ 15.1 แผนการดำเนินงานตลอดโครงการ และข้อ 15.2 แผนการส่งมอบชิ้นงาน ดังตัวอย่างที่แนบมาพร้อมนี้